Terra leggur ríka áherslu á að auðvelda Íslendingum að skilja ekkert eftir ; endurnýta , flokka og meðhöndla endurvinnsluefni og annan úrgang með ábyrgum hætti . Að skilja ekkert eftir er þýðing á Zero Waste sem er alþjóðlegt átak um að bæta umgengni við jörðina með því að draga úr mengun og minnka sóun . Terra hefur einsett sér að aðstoða fyrirtæki og heimili í þessum efnum , hvetja til minni notkunar á umbúðum og einfalda flokkun . Fyrirtækið hefur starfað við flokkun og söfnun endurvinnslu efna frá árinu 1984 og vinnur með fyrirtækjum , sveitarfélögum og einstaklingum í endurvinnslu og umhverfisvænni úrgangsstjórnun með áherslu á að koma öllum þeim efnum sem falla til í viðeigandi farveg og aftur inn í hringrásarhagkerfið . Terra rekur meðal annars jarðgerðarbúnað til endurnýtingar á lífrænum efnum og gerir viðskiptavinum sínum kleift að fylgjast með úrgangstölum og endurvinnsluhlutfalli í rauntíma . Gæðastefna Við vinnu markvisst að því að veita viðskiptavinum góða þjónustu á hagvkæman og umhverfisvænan hátt . Unnið er eftir gæðastefnu sem miðar að því að : Tryggja að þarfir og væntingar viðskiptavina séu ávallt uppfylltar , með reglulegum mælingum og eftirfylgni . Jákvætt samstarf sé viðhaft við innri og ytri viðskiptavini , með reglulegum samskiptum . Greina tækifæri til úrbóta og framþróunar , m.a. með eftirfylgni ábendinga og verkefna þannig að stöðugum úrbótum sé viðhaldið . Tryggja starfsfólki góðar starfsaðstæður og tækifæri á reglulegri þrjálfun og fræðslu . Allir starfsmenn fyrirtækisins fylgja vinnuferlum samkvæmt gæðastjórnunarstaðlinum ISO 9001 : 2015 til að uppfylla væntingar viðskiptavina og annarra hagsmunaaðila . Umhverfisstefna Við vinnum markvisst að því að lágmarka umhverfisáhrif starfseminnar og viðskiptavina . Unnið er eftir umhverfisstefnu sem miðar að því að : Vera í fararbroddi í meðhöndlun úrgangs á landsvísu og einsetja sér að kynna viðskiptavinum og starfsmönnum fyrirtækisins gildi endurvinnslu og endurnýtingar . Leitast við að þekkja umhverfisáhrif starfseminnar og draga úr neikvæðum áhrifum á umhverfið , með reglulegum mælingum á þýðingarmiklum umhverfisþáttum . Leggja sitt af mörkum til loftslagsmála með betri nýtingu auðlinda , bættri meðhöndlun úrgangs og með ráðgjöf til viðskiptavina . Setja sér mælanleg umhverfismarkmið í þeim tilgangi að tryggja stöðugar úrbætur . Fylgja lagalegum kröfum á sviði umhverfismála og vinna að stöðugum úrbótum í samræmi við umhverfisstjórnunarstaðalinn ISO 14001 : 2015 . Við vinnum markvisst að því að tryggja öryggi á allan hátt Unnið er eftir öryggisstefnu sem miðar að því að : Vinnuumhverfi starfsmanna myndi kjöraðstæður fyrir andlega og líkamlega vellíðan þeirra við störf hjá fyrirtækinu . Tryggja að ferli til stöðugra úrbóta sé til staðar og sé fylgt eftir með mælingum á árangri . Fylgja lagalegum kröfum á sviði vinnuverndar , öryggismála og persónuverndar og vinna að stöðugum úrbótum . Viðhalda reglulegri fræðslu með skipulegum og vönduðum hætti til starfsmanna og gesta . Tryggja reglulegt eftirlit er lýtur að öryggismálum á öllum vinnusvæðum . Starfsstöðvar Terra er með þjónustu um allt land og er með starfsstöðvar víða . Í marsmánuði árið 2013 hlaut Terra ISO 14001 vottun á umhverfisstjórnunarkerfi sínu . í júnímánuði 2018 hlaut Terra ISO 9001 gæðavottun . Vottanir þessar eru ánægjuleg staðfesting þess að fyrirtækinu hefur tekist að fylgja eftir umhverfis - og gæðamarkmiðum sínum . Jafnframt er þetta hvatning til frekari dáða .